******

**Montageklare sensor-/aktuatorkabler i PVC**

Phoenix Contact tilbyder nu også montageklare kabler i PVC som standard lagervare til sensor-/aktuatorkabling. Disse økonomiske kabler er nemme at montere, da de også kan afisoleres over store længder. De kan anvendes i alle områder med moderat mekanisk belastning som for eksempel inden for maskinkonstruktion. Kablerne er også kendetegnet af høj modstand mod kemikalier og mineralolier.

Produktprogrammet omfatter M8 og M12 SAC-kabler samt ventilstik. De 296 nydesignede varer er på lager og leveres fra 1 stk. og opefter. Ligesom produktprogrammet med PUR-kabler, har også PVC-programmet UL-godkendelse (cULus Listed) til M8- og M12-typerne og CSA-godkendelse til ventilstik af Type A.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.